กสิกรไทยลดดอกเบี้ยเงินฝาก-กู้
ธนาคารกสิกรไทย ประกาศ ลดดอกเบี้ยเงินฝากออมทรัพย์-เงินกู้ลง 0.12% มีผลพรุ่งนี้
21 ก.พ. 2555

ธนาคารกสิกรไทย ประกาศ ลดดอกเบี้ยเงินฝากออมทรัพย์-เงินกู้ลง 0.12% มีผลพรุ่งนี้
นายสมเกียรติ ศิริชาติไชย รองกรรมการผู้จัดการอาวุโส ธนาคารกสิกรไทย (KBANK) เปิดเผยว่า ธนาคารได้ปรับลดอัตราดอกเบี้ยให้สอดคล้องกับการแข่งขันและภาวะตลาด โดยปรับลดอัตราดอกเบี้ยเงินกู้และดอกเบี้ยเงินฝากลง 0.12% โดยอัตราดอกเบี้ยเงินกู้ลูกค้ารายใหญ่ชั้นดี (MLR) ปรับจาก 7.25% เป็น 7.13% อัตราดอกเบี้ยเงินกู้เบิกเกินบัญชีสำหรับลูกค้าชั้นดี (MOR) ปรับจาก 7.60% เป็น 7.48%
สำหรับอัตราดอกเบี้ยเงินฝากออมทรัพย์ได้ปรับลดลง จากเดิม 0.87% เป็น 0.75% มีผลตั้งแต่วันที่ 22 ก.พ. 55 เป็นต้นไป
นอกจากนี้ ธนาคารยังได้มีการนำเสนอผลิตภัณฑ์เงินฝากประจำพิเศษต่าง ๆ เพื่อเพิ่มทางเลือกในการออมเงินให้กับลูกค้า เช่น ผลิตภัณฑ์เงินฝากประจำขั้นบันไดใจดี 13 เดือน โดยมีอัตราดอกเบี้ยสูงสุดอยู่ที่ 8% และมีอัตราดอกเบี้ยเฉลี่ยของทั้งโครงการอยู่ที่ 3.50%